Mohn startet å synge med sin far i band som 10-åring, og visste tidlig at hun ville bli artist. Hun gikk musikklinja i Moss og var fast bestemt på å bli operasanger. Utenom studiene jobber hun mye med pop, soul og jazzsang, i tillegg til å være vokalist i mange partyband. Hun var også med i Det Norske Solistkor – et av Norges ledende kor med mange prestisjetunge oppdrag – samt i den prisbelønnede vokalgruppa Pust. Med Pust ble hun nominert til Spellemannprisen 2007 for gruppas debutplate .